1956

Godina 1956. je bila prijestupna godina koja je počela u nedjelju.


Događaji

Januar/Siječanj 
 decembar 1955 – januar 1956 – Desilo se Titovo putovanje u Etiopiju i Egipat.
 januar – FNRJ je preuzela mjesto nestalnog člana Savjeta bezbjednosti UN.
 1. 1. – Sudan se osamostalio od anglo-egipatske uprave.
 1. 1. – U gomili u japanskom hramu Yahiko stradale su 124 osobe.
 1. 1. – Službeni kurs od 300 dinara za dolar uvećao se koeficijentom od 1,33 za turizam, iseljeničke doznake i dr.
 2. 1. – Održani su prijevremeni izbori u Francuskoj, posljednji za parlament Četvrte Republike: komunisti su bili najveća pojedinačna stranka, ali nije ih bilo u koalicionoj vladi socijaliste Guya Molleta.
 3. 1. – Potpisan je sporazum u Moskvi o gradnji eksperimentalnog nuklearnog reaktora u Jugoslaviji.
 7. 1. – Tito je osudio Bagdadski pakt, zbog čega je protestovalo Ujedinjeno Kraljevstvo.
 8. 1. – Petoricu američkih misionara ubili su plemenski ratnici Huaorani u ekvadorskoj džungli.
 10. 1. – 6. 2. – Projekat Genetriks (ili WS-119L): Amerikanci su poslali 516 balona za snimanje komunističkih zemalja, a sa upotrebljivim filmom se vratio 31. Na proljeće, u operaciji "Homerun", koristili su avione B-47 za izviđanja sa Arktika.
 12. 1. – U Beogradu je potpisan sporazum između SSSR i FNRJ o sovjetskom kreditu od 110 miliona dolara za gradnju dvije fabrike gnojiva i jedne elektrane te rekonstrukciju tri rudnika. Nakon pogoršanja odnosa, Azotara "Pančevo" je napravljena napravljena uz pomoć SAD-a.
 12. 1. – Neuobičajeno jak zemljotres pogodio je Budimpeštu: bilo je dvoje poginulih.
 januar – Carl Perkins je objavio singl Blue Suede Shoes.
 19. 1. – Jugoslavija je dobila još američkih viškova (73 miliona dolara), po Programu uzajamne sigurnosti; beogradski zvaničnici su se žalili na kašnjenja.
 20. 1. – Desila se prva smotra Bundeswehra; uvedena je regrutacija.
 26. 1. – Sovjeti su vratili Finskoj poluostrvo Porkkala u Finskom zalivu (v. finlandizacija).
 26. 1. – 5. 2. – Održan je ZOI 1956 u italijanskom mjestu Cortina d'Ampezzo.
 27. 1. – Elvis Presley je izdao singl Heartbreak Hotel; do aprila je postao broj jedan, a sutradan prvi put prikazan na nacionalnoj televiziji.
 30. 1. – Uspostavljeni su diplomatski odnosi FNRJ i Ekvadora.
 31. 1. – Juscelino Kubitschek je postao novi predsjednik Brazila (do 1961); plan je bila gradnja Brazilije i industrija, ali po cijenu uvećanih dugova.

Februar/Veljača 
 2. 2. – Praizvedba "Dugog putovanja u noć" Eugena O'Neilla desila se u Stokholmu.
 2. 2. – Dogovoren je sovjetski zajam FNRJ.
 3. 2. – U Evropi, s izuzetkom najjužnijih zemalja, ukinuta je prva klasa na željeznici, a druga/treća postale su prva/druga.
 5. 2. – Incident na toridi u Bogoti: agenti diktatora Pinille premlaćivali su protivnike režima.
 8. 2. – Šest od osam RAF-ovih Hawker Huntera koji su učestvovali u vježbi, palo je usljed loše vidljivosti i nestanka goriva.
 8. 2. – Potpisan je Londonski ugovor, na osnovu kojeg je Malajska federacija dobila nezavisnost.
 11. 2. – Špijuni Guy Burgess i Donald Maclean održali su konferenciju za štampu u Moskvi, pet godina nakon bjekstva iz Ujedinjenog Kraljevstva.
 11–12. 2. – Referendumom na Malti prihvaćena je integracija u UK (77% za; odziv 59%). Osamostaljenje je bilo 1964. godine.
 12. 2. – Snježna lavina je zatrpala gradilište hidroelektrane "Mavrovo", okolna sela i karaulu Žužnja na granici sa Albanijom; bilo je najmanje 55 mrtvih osoba.

 14–25. 2. – Održan je Dvadeseti kongres KPSS, na kojem je istaknut princip miroljubive koegzistencije.
 februar – Oštra zima u Evropi (naročito zapadnoj) i Magrebu je odnijela stotine žrtava.
 17. 2. – FNRJ i NR Kina potpisali su sporazume o trgovini, plaćanjima i naučno-tehničkoj saradnji.
 18. 2. – U padu aviona na Malti poginulo je 50 osoba, uglavnom pripadnika RAF-a na povratku iz Sueckog kanala.
 19. 2. – Održani su prvi parlamentarni izbori u Grčkoj sa ženskim pravom glasa, a nedavno postavljeni premijer Konstantinos Karamanlis izgubio je mandate sa novom partijom (Nacionalna radikalna unija) zadrživši većinu.
 25. 2. – Na kraju XX kongresa KPSS, gdje je već kritikovan kult ličnosti i istaknute greške u Staljinovoj politici, Nikita Hruščov je pročitao "Tajni govor" ('O kultu ličnosti i njegovim posledicama'), oštru kritiku Staljinove vladavine (v. Hruščovljevo otapanje). Izvještaj je u martu predstavljen na partijskim sastancima širom države.

Mart/Ožujak 
 1. 3. – U Istočnoj Njemačkoj, iz ranije Kasarnske narodne policije, osnovana je Nacionalna narodna armija (NVA); regrutacija se sprovodila od 1962. godine.
 1. 3. – Jordanski kralj Husejn smijenio je (pod pritiskom nereda, podstaknutih iz Kaira) Britanca Johna Bagota Glubba sa čela Vojske Jordana.
 2. 3. – Maroko je postao nezavisan od francuskog protektorata.
 3. 3. – Autobus je sletio sa zaleđenog puta u rijeku kod Priboja; bilo je 14 mrtvih.
 4. 3. – U Južnom Vijetnamu održani su izbori za ustavotvornu skupštinu; nije dozvoljeno učešće opozicije, da bi se spriječio ulazak komunista.
 4. 3. – U Gruzijskoj SSR izbili su nemiri, a osuda Staljina je povrijedila nacionalni ponos pa je armija krvavo ugušila 9. marta.
 7. 3. – Potpisan je sporazum SR Njemačke i FNR Jugoslavije o odšteti/otplati jugoslavenskog duga od 48 miliona dolara do 1968. godine.
 9. 3. – Pošto razgovori o budućnosti ostrva Kipar nisu uspjeli, Britanci su uhapsili arhiepiskopa Makariosa koji je živio tu i deportovali ga na Sejšele.
 12. 3. – Bolesław Bierut, staljinistički partijski lider u Poljskoj NR, umro je u Moskvi.
 12. 3. – Poljoprivrednicima u FNR Jugoslaviji podignut je porez sa 7,5% na 11,2%.
 13. 3. – Desio se šesti plenum CK SKJ u Beogradu.
 16. 3. – Razorni zemljotres u centralno-zapadnom Libanu usmrtio je 136 osoba.
 16. 3. – U Južnoafričkoj Uniji zabranjena su okupljanja na otvorenom.
 18–20. 3. – Od zimske oluje nor'easter stradale su 162 osobe u SAD-u.

 20. 3. – Tunis je postao nezavisan od francuskog protektorata u Tunisu. Muhamed VIII el Amin je dobio titulu kralja, ali je zbačen već sljedeće godine.
 21. 3. – Održana je 28. dodjela Oscara, a za najbolji film izabran je film Marty (ukupno 4 nagrade od 8 nominacija).
 22. 3. – Carl Perkins je povrijeđen u saobraćajnoj nesreći, a Blue Suede Shoes našao se na prvom mjestu liste ritam i bluz hitova.
 23. 3. – Dominion Pakistan je postao Islamska Republika Pakistan.
 24. 3. – Savezna skupština usvojila je zakon kojim se formiralo 12 sekretarijata u SIV-u, kako bi se povećala efikasnost i smanjila birokratija.
 26. 3. – U Saveznoj skupštini je izložen ekonomski plan za godinu: 17% manje ulaganja u industriju, 19% više u poljoprivredu.
 29. 3. – Lider mađarske partije Mátyás Rákosi priznao je da su László Rajk i drugi nepravedno osuđeni 1949. godine; priznao je i druge greške, uključujući napade na Titu.
 30. 3. – Vulkan Bezimjani na Kamčatki izgubio je vrh u katastrofalnoj erupciji.

April/Travanj 
 1. 4. – Osnovana je zapadnonjemačka obavještajna služba Bundesnachrichtendienst (BND); prvi šef je bio Reinhard Gehlen (do 1968), čija je organizacija jezgro nove službe.
 5. 4. – Iz odmazde za ubistvo trojice izraelskih vojnika, Izraelci su granatirali grad Gaza i usmrtili 58 civila.
 2–6. 4. – Aprilski plenum CK Bugarske KP: Todor Živkov ostao je jedini lider partije.
 6. 4. – U Poljskoj je objavljeno da je Władysław Gomułka, bivši generalni sekretar, rehabilitovan i pušten iz zatvora – kao i još izvestan broj političkih zatvorenika.

 7. 4. – Maroko je postao nezavisan i od španskog protektorata u Maroku dobio je sjevernu teritoriju.
 10. 4. – Kju kluks je napao Nata Kinga Colea tokom koncerta u Birminghamu (Alabama).
 11. 4. – Habib Bourguiba postao je premijer Tunisa.
 11. 4. – Kongres SAD-a je odobrio Zakon o akumulaciji rijeke Kolorado (); izgradili su velike brane na gornjem slivu Kolorada (za hidroelektričnu energiju, zaštitu od poplava i akumulaciju vode, uz značajne ekološke posljedice).
 12. 4. – Solomon Bandaranaike je postao premijer Cejlona (sprovodio je ljevičarske reforme; ubijen je 1959. godine).
 13. 4. – U Južnom Vijetnamu je uhvaćen Ba Cụt, komandant sekte Hòa Hảo.
 14. 4. – Predstavljena je magnetna videotraka Quadruplex (televizijski standard do polovine 1980-ih).
 15. 4. – U Novom Sadu počelo je prvo Sterijino pozorje.
 april – U Hollywoodu je izgrađena okrugla zgrada Capitol Records.
 16. 4. – Sovjetska štampa je objavila da je ukinut Kominform (na Titino traženje).
 17. 4. – Bugarski premijer Vlko Červenkov je smijenjen kao bivši staljinista (u parlamentu je bio prisutan i Moše Pijade).
 19. 4. – Crkveno vjenčanje glumice Grace Kelly i Raniera III (kneza Monaka).
 21. 4. – U Operaciji Gold Sovjeti su razotkrili tunel kojim su SAD i UK 11 mjeseci prisluškivali komunikacione veze u istočnom Berlinu.
 21. 4. – Nastao je Pakt iz Džide: vojni savez Egipta, Saudijske Arabije i (sjevernog) Jemena.
 26. 4. – Desilo se prvo putovanje prvog komercijalno uspješnog kontejnerskog broda SS Ideal X; prevezeno je 58 kontejnera od Newarka do Houstona.
 27. 4. – Rocky Marciano je prestao da se bavi boksom, bez ijednog izgubljenog/remisiranog profesionalnog meča.
 28. 4. – Posljednji francuski vojnik napustio je Južni Vijetnam.
 29. 4. – Na Kanskom filmskom festivalu je prikazan film The Man Who Knew Too Much, poznat po pjesmi Que Sera, Sera.

Maj/Svibanj 
 1. 5. – U Izraelu je odobreno osnivanje Ašdoda, blizu lokacije antičkog naselja.
 8. 5. – Prikazan je Osborneov komad Look Back in Anger; mladi pisci su označeni kao Angry young men (v. Kitchen sink realism).
 8. 5. – Indonezija se povukla iz konfederalne unije sa Holandijom.
 7–12. 5. – Tito je posjetio Francusku.
 11. 5. – Francuska jedinica je u masakru usmrtila 79 seljana Beni Oudjehanea.
 13. 5. – Egipat je priznao NR Kinu.
 15. 5. – Započelo je emitovanje Televizije Zagreb, prve TV stanice u SFR Jugoslaviji (u početku se prenosio inostrani program).
 15. 5. – Vojni mlaznjak pao je na samostan u Orleansu, Ontario – stradalo je 15 osoba.
 18. 5. – Desila se zasjeda kod Palestra u Alžiru: stradalo je 20 francuskih vojnika (jedan je preživio).
 20. 5. – Amerikanci su u operaciji Redwing (test Cherokee na Bikiniju) prvi put bacili termonuklearnu bombu iz aviona.
 24. 5. – Prvi put je održano takmičenje Eurosong; predstavnici sedam država otpjevali su po dvije pjesme u Luganu.
 29–30. 5. – Na konferenciji u Veneciji o Spaakovom izvješću je odlučeno da se organizuje Međuvladina konferencija o zajedničkom tržištu i Euratomu.
 maj–jun – U Beogradu, Zagrebu i Ljubljani gostovao je Moskovski hudožestveni Akademski teatar s predstavom "Tri sestre".

Juni/Lipanj 
 1. 6. – Vjačeslav Molotov je smijenjen s položaja ministra inostranih djela SSSR.
 1–23. 6. 6. – Jugoslavenska državno-partijska delegacija na čelu sa Titom bila je u posjeti SSSR-u. Potvrđena je Beogradska deklaracija iz 1955. godine i izdata je Moskovska – saradnja partija na osnovu ravnopravnosti.
 5. 6. – The New York Times je objavio jednu verziju Hruščovljevog "Tajnog govora".
 8. 6. – Potonuo je bangladeški brod Badora sa 202 putnika.
 9. 6. – General Juan José Valle je izveo neuspješnu properonističku pobunu protiv argentinskog diktatora Aramburua.
 13. 6. – Interpol je dobio ime i usvojio ustav.
 juni – U Khamu i Amdou, istočno od Tibeta, došlo je do pobune zbog kolektivizacije.
 16. 6. – Sovjetski ministar Šepilov posjetio je Kairo.
 18. 6. – Posljednje britanske trupe zvanično su napustile Egipat (bazu u Ismailiji 14. aprila).
 19. 6. – Dvojica FLN-ovaca su giljotinirana u Francuskoj.
 20. 6. – Na letu 253 Linea Aeropostal Venezolane avion se zapalio i pao u more blizu Nju Džersija; stradale su 74 osobe i to je najgora nesreća putničkog aviona do tada.
 21. 6. – Donesena je Moskovska deklaracija o odnosima SKJ i KPSS, kada je priznato pravo na različite puteve u socijalizam.
 23. 6. – Referendum u Egiptu potvrdio je sa zvaničnih 99,9% novi ustav i Gamala Abd el Nassera kao predsjednika države.
 23. 6. – U Francuskoj je usvojen Defferreov Okvirni zakon.
 26. 6. – U Briselu je započeo rad Međuvladine konferencije o zajedničkom tržištu i Euratomu.
 26. 6. – Josip Broz i Chivu Stoica potpisali su u Bukureštu sporazum o jugoslovensko-rumunskim odnosima.
 27. 6. – Međunarodna komisija odlučila je da se jedinica magnetne indukcije nazove tesla (T).
 28. 6. – Senat SAD će ubuduće tražiti od predsednika da opravda svaku dalju pomoć Jugoslaviji.
 28. 6. – Prikazan film The King and I.
 28. 6. – Četrdeset devet komunističkih lidera u Egiptu osuđeno je na duge zatvorske kazne.

 28–30. 6. – Pobuna radnika u Poznanju desila se zbog lošeg životnog standarda, a ugušena je uz mnogo mrtvih.
 29. 6. – Predsjednik SAD-a Ajzenhauer potpisao je Zakon o federalnoj pomoći auto-putevima, kojim je odobreno 25 milijardi dolara za gradnju 66.000 km Sistema međudržavnih puteva.
 30. 6. – Sudar dva putnička aviona iznad Velikog kanjona, uz gubitak 128 života, doveo je do velikih promjena u sistemima kontrole leta u SAD-u.

Juli/Srpanj 
 4. 7. – Špijunski avion Lockheed U-2 prvi put je letio iznad SSSR-a, a ubrzo je zaključeno da nema 'bombarderskog jaza' između SAD-a i SSSR-a.
 7. 7. – 6. 8. – U Beogradu je održana putujuća izložba "Savremena umjetnost u SAD-u", u organizaciji Muzeja moderne umjetnosti u Njujorku.
 8. 7. – Povodom proslave stogodišnjice od rođenja Nikole Tesle, desio se prvi javni bežični TV prijenos u Beogradu.
 9. 7. – Zemljotres i cunami pogodili su grčka ostrva Amorgos i Santorini; bilo je 53 mrtvih.
 11. 7. – Generalni sekretar OUN Dag Hammarskjöld je posjetio Jugoslaviju.
 14–25. 7. – Održan je 3. Filmski festival u Puli; Velika zlatna arena za najbolji film nije dodijeljena, a Branko Bauer je dobio zlatnu medalju za režiju Ne okreći se, sine.
 16. 7. – Karelo-Finska Sovjetska Socijalistička Republika je vraćena u status autonomne SSR u sastavu Ruske Sovjetske Federalne SR.
 18. 7. – Mátyás Rákosi je prinuđen na povlačenje s čela Mađarske radničke partije.
 18. 7. – Britanske trupe su se povukle iz zone Sueckog kanala.
 18–19. 7. – Josip Broz Tito, Džavaharlal Nehru i Gamal Abd el Nasser, lideri Jugoslavije, Indije i Egipta, potpisali su deklaraciju na Brijunima.

 26. 7. – El Nasser je nacionalizovao Suecki kanal kako bi finansirao gradnju Asuanske brane, što su UK i Francuska smatrali neprijateljskim činom; kanal je zatvoren za izraelske brodove.
 28. 7. – Manuel Prado Ugarteche je ponovo postao predsjednik Perua (do 1962).
 30. 7. – In God We Trust je postala nacionalna krilatica SAD-a, umjesto manje-više nezvanične E Pluribus Unum.
 31. 7. – Otvoren je Centralni Lenjinov stadion (danas stadion Lužnjiki).

Avgust/Kolovoz 
 1. 8. – U Moskvi je potpisan trostrani sporazum SSSR–FNRJ–DDR: 175 miliona dolara dato je za gradnju aluminijumskog kombinata u Crnoj Gori (stopirano 1958).
 1–6. 8. – Na Bledu je održano Evropsko prvenstvo u veslanju.
 2. 8. – Potpisan je sporazum SAD–FNRJ o nastavku korištenja fondova u iznosu od 375 miliona dolara.
 7. 8. – Od eksplozije dinamita u vojnom transportu u Kaliju (Kolumbija) stradalo je preko 1.300 ljudi.

 7. 8. – Počela je primjena Haške konvencije.
 8. 8. – Od požara i dima u belgijskom rudniku Bois du Cazier stradala su 262 rudara.
 10. 8. – Bombom franko-alžirskog udruženja ubijena su 73 muslimana u Alžiru. FLN-ovom Soummamskom konferencijom od 20. avgusta odlučeno je da neće biti primirja dok Francuska ne prizna nezavisnost.
 11. 8. – Slikar Jackson Pollock je poginuo u saobraćajnoj nesreći.
 avgust – Mađarski premijer András Hegedüs objavio je da su uklonjene prepreke sa jugoslavenske granice; najavljeno je isto i za austrijsku.
 17. 8. – U Zapadnoj Nemačkoj je zabranjena Komunistička partija Nemačke usljed agresivnih metoda.
 17. 8. – Ho Ši Min se izvinio za greške u agrarnoj reformi, u kojoj je ubijeno nekoliko hiljada ljudi; oko 12.000 zatvorenih je oslobođeno.
 ca. 18. 8. – Trinaestero Jugoslavena je primoralo kapetana ribarskog broda da ih prebaci u Italiju; četiri mornara su pobjegla sa broda blizu Trsta. Veći broj izbjeglica se našao i u Austriji.
 23. 8. – Američki špijunski avion Martin P4M-1Q Mercator je oboren blizu obale NR Kine; stradalo je 16 č.p.
 ca. 24. 8. – Četvero Jugoslavena je uhapšeno u Udineu pod optužbom za špijunažu.
 25–26. 8. – Milion Poljaka hodočastilo je u manastir Jasna Gora u Čenstohovi.
 27. 8. – Srednja škola u Klintonu (Tenesi) primila je 12 učenika-crnaca, što je prva desegregacija na jugoistoku SAD-a; kako god, naredne sedmice pokrenuti su nemiri.
 27. 8. – U Selafildu nuklearna elektrana Calder Hall priključena je na mrežu (kraljica je zvanično otvorila 17. oktobra).
 30. 8. – Avgustovski frakcionaški incident desio se kada su pripadnici prokineske i prosovjetske frakcije pokušali oboriti Il-sunga na plenumu Radničke partije Koreje.
 30. 8. – Gomila predvođena gradonačelnikom i šefom policije sprečila je desegregaciju škole u Mensfildu (Teksas), u čemu ih je podržao i guverner federalne države.
 31. 8. – Prikazan je film Bus Stop; gluma Marilyn Monroe se pozitivno izdvojila.

Septembar/Rujan 
 2. 9. – Člankom u listu New York Times Book Review skrenuta je pažnja na Ginsbergovu poemu Howl; zbirka je objavljena u novembru, a zatim zabranjena.
 3. 9. – U studiju Zagreb je izveden prvi domaći TV program (dnevnik, dokumentarac, zabavni dio).
 7. 9. – Prvi prenos uživo TV Zagreb pratilo je gala-otvorenje Zagrebačkog velesajma.
 9. 9. – Elvis Presley se prvi put pojavio u emisiji The Ed Sullivan Show, uz rekordnu gledanost.

 10. 9. – Na mjestu bivšeg Mosta kralja Aleksandra u Beogradu podignut je Most bratstva i jedinstva (poznatiji kao Brankov most); glavni raspon je 261 m, što je tadašnji rekord.
 14. 9. – Predstavljen je IBM 305 RAMAC, prvi računar sa hard diskom.
 15. 9. – Prvi sovjetski putnički mlaznjak Tupoljev Tu-104 ušao je u upotrebu; bio je jedini putnički mlaznjak na svijetu do 1958.
 15. 9. – El Naser je odbio ideju međunarodnog nadzora nad Sueckim kanalom.
 septembar – Počeli su radovi na označavanju granice sa Bugarskom i Mađarskom: na Muri i Dravi prema Trijanonskom ugovoru iz 1920, bez obzira na promjene toka.
 septembar – Epidemija polija podstakla je kampanju za higijenu u FNR Jugoslaviji.
 19. 9. – Sovjetski lider Nikita Hruščov bio je u posjeti FNR Jugoslaviji.
 21. 9. – Diktator Nikaragve Anastasio Somoza García smrtno je ranjen u atentatu koji je počinio pjesnik R. L. Pérez.
 23. 9. – U incidentu kod Ramat Rachela jordanski legionari su ubili četvoricu izraelskih arheologa.
 24. 9. – U Moskvi je završena XII šahovska olimpijada.
 25. 9. – Između Škotske i Njufaundlenda inauguriran je TAT-1, prvi podmorski telefonski kabal (35 istovremenih telefonskih veza i 22 telegrafske linije).
 27. 9. – Broz i Hruščov su otišli na Jaltu (do 4. 10.); zvanično, radilo se o lovu, ali zapravo su se vodili politički razgovori u vezi Mađarske.
 27. 9. – Zapadnonemački Bundestag je izglasao zajam od 60 miliona dolara FNR Jugoslaviji.
 27. 9. – Američki Bell X-2 letio je brže od Mach-a 3, ali pilot je izgubio kontrolu i poginuo.
 30. 9. – U Alžirskom ratu počela je Bitka za grad Alžir.

Oktobar/Listopad 

 4. 10. – U dva napada palestinskih fedajina iz Jordana ubijeno je petero Izraelaca u Negevu i dvojica u Šaronskoj ravnici.
 6. 10. – László Rajk je sahranjen.
 8. 10. – U Edini (Minesota) otvoren je Southdale Center, prvi zatvoreni, klimatizirani prodajni centar (shopping mall) u SAD-u, arhitekte Victora Gruena.
 10. 10. – U operaciji Samarija Izraelci su napali i uništili jordansko policijsko utvrđenje u Qalqilyi; stradalo je 18 Izraelaca i 88 Jordanaca.
 10. 10. – U britanskom Hong Kongu izbili su krvavi nemiri između pristalica kineskih nacionalista i komunista.
 10. 10. – Prikazan je Giant, posljednji film Jamesa Deana.
 11. 10. – Ansambl "Kolo" nastupio je u Carnegie Hallu; Zagrebački solisti sutradan u njujorškoj Gradskoj vijećnici; Miroslav Čangalović 21. u Carnegieju.
 13. 10. – Rezlucija SBUN 118 bila je rješenje za Suecki kanal koji je trebao da omogući slobodan prolaz i poštivanje egipatskog suvereniteta.
 13. 10. – Šesnaest vojnih kadeta se vratilo u Jugoslaviju; bili su zadržani u SSSR-u od 1948. godine.
 13. 10. – New York Times se prvi put našao u prodaji u Beogradu, Zagrebu i Ljubljani.
 14. 10. – Dr. B. R. Ambedkar, lider indijskih dalita ("nedodirljivih") prešao je u budizam sa 385.000 sljedbenika.
 15. 10. – Eisenhower je odlučio da se nastavi ekonomska pomoć za FNRJ, uz "konstantnu reviziju" i privremeno bez oružja.
 17. 10. – U Partiji vijeka Bobby Fischer (13) pobijedio je velemajstora Donalda Byrnea.
 17. 10. – Prikazan je film Around the World in 80 Days (Put oko svijeta za 80 dana).
 18. 10. – Desila se agitacija studenata u Segedinu, protiv učenja ruskog jezika i marksizma.
 19. 10. – Sovjetsko-japanska deklaracija označila je kraj ratnog stanja; ostao je spor oko južnih Kurilskih otoka.
 20. 10. – TE Kolubara u Velikim Crljenima, prva posljeratna termoelektrana u Srbiji, priključena je na mrežu (prva sinhronizacija).

 21. 10. – U "Poljskom oktobru" rehabilitovani Władysław Gomułka postao je prvi sekretar vladajuće partije u Poljskoj (do 1970).
 22. 10. – Francuzi su presreli avion i uhapsili nekoliko alžirskih nacionalističkih lidera, među kojima je Ahmed Ben Bella (na koga je te godine već dva puta pokušan atentat); pušteni su 1962. godine.
 22–24. 10. – Sevreskim protokolom održan je tajni sastanak i sporazum predstavnika UK-a, Francuske i Izraela za intervenciju protiv Egipta.
 22. 10. – Grupa mađarskih studenata je pokušala ući u zgradu radija kako bi pročitala 16 zahtjeva; pritvoreni su.
 23. 10. – Izbila je Mađarska revolucija protiv komunističkog režima: pucano je na okupljenu masu, bacani su Molotovljevi kokteli na tenkove.
 24. 10. – Imre Nagy je ponovo postao premijer Mađarske, kako bi se umirili demonstranti. Sutradan, János Kádár je postavljen za generalnog sekretara Mađarske radničke partije, umjesto Gerőa (do 1988). Borbe su se odvijale u nekoliko gradova, a u narednih par dana se proširile na cijelu državu.
 27. 10. – Luksemburškim ugovorom, Saarland, danas francuski protektorat, odlučeno je da se od Nove godine vrati (Zapadnoj) Njemačkoj. Dogovoreno je i proširivanje Mosela.
 28. 10. – Primirje u Mađarskoj desilo se jer su se Sovjeti povukli iz Budimpešte.
 29. 10. – Suecka kriza je nastala usljed izraelskog napada na Sinaj ("Operacija Kadeš"); egipatske snage za nekoliko dana potisnute su do blizu kanala.
 29. 10. – Tangerska internacionalna zona zvanično je vraćena Maroku (finansijska reintegracija i povlačenje stranih trupa trajali su do 1960).
 29. 10. – Manifestom 101 italijanskog komunističkog intelektualca osuđena je sovjetska intervencija u Mađarskoj: neki su se povukli pod pritiskom KPI-a, a drugi prekinuli veze.
 30. 10. – U opsadi budimpeštanskog sjedišta mađarske vladajuće partije, ubijeno je 20-ak pripadnika tajne policije; smrtno je ranjen šef partijskog komiteta.

 31. 10. – Mađarska trudbenička partija reorganizovana je u Mađarsku socijalističku radničku partiju. Nagy je objavio da je spreman za napuštanje Varšavskog pakta; pozvao je na pregovore za povlačenje sovjetskih trupa.

 31. 10. – U operaciji Musketeer počela su anglo-francuska dejstva u zoni Sueckog kanala; Egipćani su potopili 47 brodova da blokiraju Suec.
 31. 10. – U operaciji Deep Freeze američka ekipa se spustila avionom na Južni pol.

Novembar/Studeni 
 1. 11. – Na prijedlog Jugoslavije sazvano je vanredno zasjedanje Generalne skupštine UN-a (primjena formule "Ujedinjeni za mir", kojom se predmeti mogu prenijeti iz Savjeta bezbjednosti u skupštinu).
 1. 11. – Zakonom o reorganizaciji država, u Indiji su promijenjena imena i granice nekih saveznih država (po lingvističkim linijama). Nove su Andhra Pradesh, Kerala i Mysore (Karnataka), a neke su priključene drugima.
 2. 11. – Desio se tajni sastanak Broza i Hruščova na Brionima; Tito se složio da se u Mađarskoj mora intervenisati ako je došlo do kontrarevolucije.
 2. 11. – U sjevernovijetnamskom okrugu Quỳnh Lưu izbila je pobuna zbog ekscesa agrarne reforme; ubrzo su poraženi, uz velike gubitke.
 3. 11. – U Zagrebu je otvoren prvi Jugoslavenski sajam knjiga.
 3. 11. – The Wizard of Oz je postao prvi film prikazan bez skraćivanja na televiziji u SAD-u.
 3. i 11. 11. – Desili su se masakri u Khan Yunisu i Rafahu (11): izraelski vojnici su u potrazi za fedajinima ubili 275 od. 111 Palestinaca u naseljima i izbjegličkom kampu.

 4. 11. – Drugom sovjetskom intervencijom u Mađarskoj napadnuta je Budimpešta. Radio Moskva javio je da je János Kádár sastavio novu vladu. Blizu četvrt miliona Mađara pobjeglo je iz države.
 4. 11. – Broz je podržao Kadara, s tim da je žalio zbog upotrebe sovjetskih trupa.
 5–6. 11. – Planom Teleskop izvedeno je britansko-francusko spuštanje u Port Saidu; u uličnim borbama im se suprotstavila lokalna milicija (bilo je najmanje 750 stradalih).
 6. 11. – Dwight D. Eisenhower je reizabran za predsednika SAD-a; opet je pobijedio Adlaia Stevensona.
 7. 11. – Generalna skupština UN-a izglasala je rezoluciju kojom je naloženo UK-u, Francuskoj i Izraelu da povuku trupe iz Egipta; ustanovljen UNEF, snage UN-a za čuvanje mira.
 8. 11. – Prikazan je film The Ten Commandments, do tada najskuplji i popularan film.
 9. 11. – Jean-Paul Sartre, francuski filozof i književnik, odrekao se komunizma nakon upada Sovjeta u Mađarsku.
 ca. 9. 11. – "Pravda" je prenijela članak Envera Hoxhe u kojem se kritikuje Tito (kampanja da bude okrivljen za događaje u Bloku).
 10. 11. – Ugušen je posljednji otpor u Mađarskoj.
 11. 11. – Tito je održao govor u Puli.
 12. 11. – Osnovano je beogradsko pozorište Atelje 212; prvih godina radilo je u adaptiranoj sali stare "Borbe".
 13. 11. – Sud SAD-a podržao je presudu federalnog okružnog suda iz juna, po kojoj je segregacija u autobusima u Alabami neustavna (kraj Bojkota autobusa u Montgomeriju).
 13. 11. – Maršal Konstantin Rokosovski smijenjen je s položaja ministra odbrane Poljske.
 15. 11. – Snage UNEF-a stigle su na Sinaj.
 novembar – Počeo je egzodus i protjerivanje zapadnjaka, Jevreja i drugih manjina iz Egipta.
 18. 11. – Na prijemu u Varšavi, Hruščov je rekao zapadnim ambasadorima: 'Sahranićemo vas!' (My vas pokhoronim!).
 19. 11. – Milovan Đilas je uhapšen nakon što je u članku u New Leaderu predvidio kraj komunističkog sistema.
 22. 11. – Imre Nagy je uhapšen po izlasku iz jugoslavenske ambasade, uprkos garancijama, i odveden u Rumuniju (Jugoslavija protestuje Mađarskoj i SSSR 24. novembra).
 22. 11. – 8. 12. – Održane su OI 1956 u Melburnu, Australija.
 25. 11. – Novinar "Borbe" pri UN-u Jaša Levi napustio je list i SKJ nakon Đilasovog hapšenja (zatražio je potom azil u SAD-u).
 28. 11. – Premijera filma "I Bog stvori ženu" (Et Dieu… créa la femme) desila se u Francuskoj; Brigitte Bardot se proslavila svojom ulogom.
 29. 11. – TV Zagreb počeo je redovno emitovanie.
 29. 11. – Jugoslavenske trupe su se iskrcale u Port Saidu.
 30. 11. – Floyd Patterson (21) postao je najmlađi bokserski prvak u teškoj kategoriji (1956–59. i 1960–62).
 30. 11. – Grčki premijer Karamanlis kaže da je Balkanski pakt 'mrtvo slovo' zbog odnosa Turske prema Kipru.

Decembar/Prosinac 

 2. 12. – Fidel Castro, Raúl Castro, Che Guevara, Camilo Cienfuegos i još 78 pripadnika Movimiento 26 de Julio, iskrcali su se, nakon sedam dana putovanja iz Meksika, sa jahte "Granma" na jugu Kube; napadnuti su ubrzo po dolasku, a većina je stradala (v. Kubanska revolucija).
 ca. 3. 12. – Oko 20 djece umrlo je u Skoplju, usljed nestručnog rukovanja lijekom. (NYT)
 4. 12. – Million Dollar Quartet: Elvis Presley, Jerry Lee Lewis, Carl Perkins i Johnny Cash, svirali su u Sun Studiju u Memfisu.
 4–8. 12. – Premijer Grčke Konstantinos Karamanlis bio je u poseti FNR Jugoslaviji.
 6. 12. – "Krv u vodi" je bilo polufinale olimpijskog turnira u vaterpolu; Mađarska protiv Sovjetskog Saveza odigralaje 4:0 (Mađari su pobijedili i Jugoslaviju u finalu).
 12. 12. – Milovan Đilas je osuđen na tri godine zatvora (u januaru 1955. bio je osuđen uslovno), zbog kritike jugoslavenske neutralnosti tj. podrške prema sovjetskoj intervenciji u Mađarskoj.
 12. 12. – Moša Pijade u grčkim novinama navodno je oštro osudio "moskovske staljiniste", koji 'nemaju nimalo mozga', i intervenciju u Mađarskoj ("Borba" demantuje mjesec dana kasnije).
 12. 12. – IRA je započela Graničnu kampanju u Sjevernoj Irskoj (neuspjeh, zvanično prekinuta 1962).
 13. 12. – Britanski Togoland (trust UN pod britanskom upravom) priključen je britanskoj koloniji Zlatna Obala (sljedeće godine nezavisna Gana).
 14–16. 12. – Trećim proširenim plenumom Centralnog vijeća Saveza sindikata Jugoslavije ponovljeno je nedavno Brozovo i Kardeljevo zalaganje za podizanje životnog standarda, kao i za veću produktivnost.
 17. 12. – Desila se premijera "Čekajući Godoa" u Ateljeu 212; glumili su Rade Marković i Mića Tomić.
 18. 12. – Japan je primljen u UN.
 22. 12. - JAT-ov Convair zakačio zemlju pre sletanja u Minhenu, stradalo je troje od 30 ljudi u avionu.
 23. 12. – Britanske i francuske trupe napustile su zonu Sueckog kanala.
 29. 12. – Kineski Ženmin žibao žestoko je napao Titu; NR Kina neočekivano je stala na stranu SSSR-a i Albanije u napadima na rukovodstvo FNRJ.

Kroz godinu 
 1955–56. – Vođena je akcija sakupljanja oružja na Kosovu i Metohiji (stavljeno na teret Rankoviću 1966).
 Počela su sa radom tri najjača agregata HE na Krki, svaki po 6,4 MW; tkđ.: dva parnoturbinska agregata u KTE Jertovec (Konjščina), od po 10,5 MW.
 Jugoslaviju sy posjetili generalni sekretar UN-a Dag Hammarskjöld i ambasador UNICEF-a Danny Kaye.
 U Jugoslaviji je gostovala Pekinška opera.

1956. u temama 
 Rukovodstvo FNRJ:
 Predsednik Republike i Predsednik Saveznog izvršnog veća: Josip Broz Tito
 Predsednik Savezne skupštine: Moša Pijade

 Neki domaći filmovi: "Ne okreći se, sine", "Veliki i mali", Cipelice na asfaltu" (→ :Kategorija:Filmovi 1956.).

 Nove države (Sudan je menjao zastavu, u manjoj meri i Tunis):

Rođenja

Januar/Siječanj 
 1. 1. – Christine Lagarde, direkorka MMF
 3. 1. – Mel Gibson, američko-australijski glumac, režiser i producent
 5. 1. – Tadija Kačar, bokser
 7. 1. – David Caruso, glumac
 7. 1. – Milomir Marić, novinar, publicista
 8. 1. – Sanda Rašković Ivić, psihijatar, srpska političarka i diplomata
 17. 1. – Radovan Bigović, teolog († 2012)
 18. 1. – Olivera Baljak, hrvatska glumica
 20. 1. – Bill Maher, glumac, komičar, komentator
 21. 1. – Geena Davis, američka glumica
 23. 1. – Laza Ristovski, muzičar († 2007)
 30. 1. – Darko Rundek, hrvatski pjevač
 31. 1. – John Lydon alias Johnny Rotten, britanski punk muzičar

Februar/Veljača 
 3. 2. – Nathan Lane, američki glumac
 5. 2. – Zlatko Kramarić, hrvatski političar, diplomat, filolog
 6. 2. – Mirela Brekalo, hrvatska glumica
 12. 2. – Velimir Zajec, hrvatski nogometaš i nogometni trener
 16. 2. – Ksenija Zečević, pijanistkinja i kompozitor († 2006)
 20. 2. – Božidar Delić, srpski general, političar
 20. 2. – Ljubodrag Dimić, istoričar
 24. 2. – Judith Butler, američka filozofkinja
 24. 2. – Paula Zahn, TV novinar
 26. 2. – Milan Babić, predsednik, premijer RS Krajine, osuđen za ratne zločine († 2006)
 29. 2. – Aileen Wuornos, serijska ubica († 2002)

Mart/Ožujak 
 3. 3. – Gojko Baletić, glumac
 3. 3. – Zbigniew Boniek, fudbaler
 4. 3. – Dragutin Lesar, hrvatski sindikalist, političar
 11. 3. – Zoran Krasić, srpski političar († 2018)
 18. 3. – Ingemar Stenmark, švedski skijaš
 19. 3. – Jegor Gajdar, ruski ekonomista i političar († 2009)
 20. 3. – Catherine Ashton, potpredsednica Evropske komisije
 23. 3. – José Manuel Barroso, premijer Portugala, predsednik Evropske komisije
 24. 3. – Steve Ballmer, direktor Microsofta
 26. 3. – Milan Jelić, predsednik Republike Srpske († 2007)

April/Travanj 
 3. 4. – Boris Miljković, TV i pozorišni režiser
 4. 4. – David E. Kelley, TV producent, scenarista
 5. 4. – Gordana Pop Lazić, srpska političarka
 12. 4. – Andy García, glumac
 12. 4. – Rajko Kojić, rok gitarista († 1997)
 14. 4. – Boris Šprem, predsjednik Hrvatskog sabora († 2012)
 28. 4. – Hanka Paldum, pjevačica
 30. 4. – Lars von Trier, danski režiser, scenarista

Maj/Svibanj 
 7. 5. – Jan Peter Balkenende, premijer Holandije
 8. 5. – Zvonko Milenković, muzičar iz "Rokera s Moravu" († 2008)
 9. 5. – Duško Gruborović, hrvatski glumac i pjesnik († 2006.)
 13. 5. – Vjekoslav Bevanda, predsjedavajući Savjeta ministara BiH
 14. 5. – Refik Memišević, rvač
 17. 5. – Sugar Ray Leonard, bokser
 17. 5. – Bob Saget, glumac († 2022)
 23. 5. – Ursula Plassnik, austrijska političarka
 26. 5. – Nenad Stojković, fudbaler
 30. 5. – David Sassoli, italijanski novinar i političar, predsjednik EP († 2022.)

Juni/Lipanj 
 6. 6. – Björn Borg, teniser
 19. 6. – Milan Karadžić, pozorišni i televizijski reditelj
 25. 6. – Anthony Bourdain, kuvar, TV osoba († 2018)
 25. 6. – Boris Trajkovski, predsednik Makedonije († 2004)
 26. 6. – Davorko Vidović, hrvatski političar
 26. 6. – Chris Isaak, muzičar
 28. 6. – Bakir Izetbegović, član Predsjedništva BiH
 30. 6. – Petar Janjatović, muzički novinar, rok kritičar

Juli/Srpanj 
 2. 7. – Jerry Hall, manekenka, glumica
 5. 7. – Asja Jovanović, hrvatska glumica
 9. 7. – Tom Hanks, američki glumac
 16. 7. – Tony Kushner, američki dramski pisac
 20. 7. – Mima Jaušovec, teniserka
 20. 7. - Muhamed Sacirbey, bosansko-američki advokat, diplomat 
 23. 7. – Zoltan Dani, oficir VJ

Avgust/Kolovoz 
 3. 8. – Nebojša Bradić, pozorišni reditelj, ministar
 8. 8. – Miloš Šestić, fudbaler
 11. 8. – Zoran Dašić, srpski muzičari iz "Legendi"
 13. 8. – Nenad Lj. Stefanović, novinar, gl.od.ur. info. programa RTS
 19. 8. – Adam Arkin, glumac
 20. 8. – István Pásztor, političar u Srbiji
 20. 8. – Dragan Čović, član Predsjedništva BiH
 21. 8. – Kim Cattrall, glumica
 30. 8. – Dubravko Lovrenović, bosanskohercegovački historičar († 2017)

Septembar/Rujan 
 4. 9. – Nikola Špirić, predsjedavajući Savjeta ministara BiH
 12. 9. – Leslie Cheung, hongkonški glumac i pevač
 14. 9. – Kostas Karamanlis, premijer Grčke
 16. 9. – David Copperfield (iluzionist)
 16. 9. – Mirko Šarović, predsjednik Republike Srpske
 20. 9. – Gary Cole, glumac
 21. 9. – Momir Bulatović, predsednik Crne Gore, premijer SRJ († 2019)
 23. 9. – Paolo Rossi, fudbaler († 2020)
 23. 9. – Branimir Glavaš, hrvatski političar, osuđen za ratne zločine
 25. 9. – Jamie Hyneman, TV voditelj
 26. 9. – Linda Hamilton, glumica
 29. 9. – Sebastian Coe, atletičar

Oktobar/Listopad 
 1. 10. – Theresa May, premijerka UK
 5. 10. – Ron Nyswaner, američki scenarista i reditelj
 11. 10. – Stephen Spinella, američki glumac
 13. 10. – Sinan Sakić, pevač († 2018)
 18. 10. – Martina Navrátilová, američka tenisačica češkog porijekla
 20. 10. – Danny Boyle, filmski režiser
 21. 10. – Carrie Fisher, glumica († 2016)
 21. 10. – Andro Knego, košarkaš
 25. 10. – Zoran Ostojić, srpski novinar, političar
 28. 10. – Mahmud Ahmadinežad, iranski predsjednik

Novembar/Studeni 
 8. 11. – Richard Curtis, scenarista, producent, režiser
 20. 11. – Bo Derek, glumica, model
 22. 11. – Suzana Mančić, TV voditelj, glumica, pevačica
 22. 11. – Borislav Pelević, srpski političar, jedan od komandanata SDG († 2018)
 25. 11. – Slobodan Ninković Boda, glumac

Decembar/Studeni 
 1. 12. - Julee Cruise, američka kantautorka († 2022)
 6. 12. – Tea Benčić Rimay, pjesnikinja, teoretičarka († 2009)
 7. 12. – Larry Bird, košarkaš
 10. 12. – Rod Blagojevich, američki političar srpskog porekla
 15. 12. – Zlatko Kranjčar, nogometaš, trener († 2021)
 23. 12. – Michele Alboreto, auto-trkač († 2001)
 26. 12. – Noel Malcolm, povjesničar
 28. 12. – Nigel Kennedy, violinista

Kroz godinu 
 Ružica Đamić, hrvatska glumica († 2006)
 Miladin Šobić, muzičar
 Slađana Milošević, muzičarka
 Boško Perošević, predsednik Izvršnog veća Vojvodine († 2000)

Smrti

Januar/Siječanj – Mart/Ožujak 
 22. 1. – Renato Ricci, fašistički političar (* 1896)
 23. 1. – Alexander Korda, filmski režiser (* 1893)
 23. 1. – Daniel Swarovski, brusač stakla, osnivač firme (* 1862)
 29. 1. – H. L. Mencken, novinar, esejista, satiričar (* 1880)
 31. 1. – A. A. Milne, književnik za decu (* 1882)

 2. 2. – Frano Alfirević, hrvatski pjesnik, esejist i putopisac (* 1903.)
 3. 2. – Petar Skok, hrvatski jezikoslovac (* 1881.)
 6. 2. – Fran Bubanović, hrvatski kemičar (* 1883.)
 14. 2. – Vladimir Rajić, episkop raško-prizrenski (* 1882)

 12. 3. – Bolesław Bierut, bivši predsednik NR Poljske (* 1892)
 17. 3. – Irène Joliot-Curie, francuska hemičarka i dobitnica nobelovka (* 1897)
 18. 3. – Nikolaj Velimirović, srpski pravoslavni teolog i svetac (* 1881.)
 25. 3. – Robert Newton, glumac (* 1905)

April/Travanj – Juni/Lipanj 
 10. 4. – Božidar Širola, skladatelj, muzikolog (* 1889)
 13. 4. – Emil Nolde, slikar (* 1867)
 29. 4. – Wilhelm Ritter von Leeb, nemački feldmaršal (* 1876)

 13. 5. – Aleksandar Fadejev, književnik (* 1901)
 14. 5. – Jovan Bandur, kompozitor i dirigent (* 1899)
 31. 5. – Josip Smodlaka, bivši političar (* 1869)

Juli/Srpanj – Septembar/Rujan 
 7. 7. – Gottfried Benn, pesnik, esejista (* 1886)

 3. 8. – Vladimir Bojadžijev, bivši član VMRO (* 1869)
 9. 8. – Ante Cettineo, hrvatski književnik (* 1898.)
 11. 8. – Jackson Pollock, američki slikar (* 1912.)
 14. 8. – Bertold Brecht, njemački književnik (* 1898.)
 14. 8. – Konstantin von Neurath, bivši nemački diplomata osuđen za ratne zločine (* 1873)
 16. 8. – Bela Lugosi, glumac (* 1882)
 25. 8. – Alfred Kinsey, američki biolog i seksolog (* 1894)

 6. 9. – Michael Ventris, filolog, paleograf (* 1922)
 14. 9. – Sava Kosanović, političar, diplomata (* 1894)
 22. 9. – Frederick Soddy, radiohemičar, nobelovac (* 1877)
 29. 9. – Anastasio Somoza García, predsednik Nikaragve (* 1896)
 30. 9. – Vladimir Dvorniković, filozof, etnopsiholog (* 1888)

Oktobar/Listopad – Decembar/Prosinac 
 3. 10. – Džafer Kulenović, bivši potpredsednik NDH (* 1891)
 14. 10. – Ivo Politeo, odvjetnik (* 1887)
 16. 10. – Jules Rimet, bivši predsednik FIFA (* 1873)

 1. 11. – Pietro Badoglio, general, bivši premijer Italije (* 1871)
 4. 11. – Miloje Vasić, arheolog, profesor, akademik (* 1869)
 5. 11. – Art Tatum, džez pijanista (* 1909)
 18. 11. – Dobrica Milutinović, srpski glumac (* 1880)
 23. 11. – André Marty, francuski komunista (* 1886)
 24. 11. – Flora Sandes, žena dobrovoljac u srpskoj vojsci I sv. rata (* 1876)
 25. 11. – Jovan Radonić, istoričar (* 1873)
 26. 11. – Tommy Dorsey, trombonista, bendlider (* 1905)

 5. 12. – Radenko Stanković, bivši kraljevski namesnik (* 1880)
 6. 12. – B. R. Ambedkar, arhitekta ustava Indije, lider dalita (* 1891)

 ? – Lotte Herrlich, fotografkinja (* 1883)

Nobelova nagrada za 1956. godinu 
 Fizika: William Shockley, John Bardeen i Walter Brattain (istraživanje poluprovodnika i otkriće tranzistorskog efekta)
 Kemija: Cyril Norman Hinshelwood i Nikolaj Nikolajevič Semjonov (istraživanje mehanizma hemijske reakcije)
 Fiziologija i medicina: André Frédéric Cournand, Werner Forssmann i Dickinson W. Richards (otkrića u vezi kateterizacije srca i patoloških promena u cirkulatornom sistemu)
 Književnost: Juan Ramón Jiménez (za lirsku poeziju, koja na španskom jeziku čini primer visokog duha i umetničke čistote)
 Mir: nije dodijeljena

Reference

Spoljašnje veze 

 na engleskom
 Osa Archivum Catalog. HU OSA; Records of Radio Free Europe/Radio Liberty Research Institute: Publications Department: Background Reports; Open Society Archives at Central European University, Budapest.
 

 "The Yugoslav Economic System", 20 September 1956. HU OSA 300-8-3-8841
 "The "Socialist Market Economy" in Yugoslavia", 18 October 1956. HU OSA 300-8-3-8890
 "Economic Planning in Yugoslavia", 27 November 1956. HU OSA 300-8-3-8911

 Yugoslav Journalist Recalls Imre Nagy's Abduction in 1956 , Stanković, OSA-RFE (1979)
 Vukmanovic on Polish and Hungarian Events of 1956 , Slobodan Stanković, OSA-RFE (1971)